Къудукьа МухIамад

Материал из Wikipedia.

Къудукьа Мусал МухIамад (Мусалав) (1651 — 1716) гьавуна Къудукь росулъ (гьанжесеб Хьаргаби сверухълъиялда) мискинав магIарулав машгьурав гIалимчи Мусал хъизамалда. Гьев, къанагIатаб бегIераб пагьмуялъул, бергьун цIакъ цIодорав вас цIалана цин жиндирго эмен Мусахъ, цинги Дагъистаналъул бищунго лъикIал устарзабазухъ, хадув анкьго соналъ цIалун вуго Маккаялда Йеменалдаса гьенив цIар рагIарав гIалимчи СалихIил мадрасаялда. Бергьарав гIалимчиги вахъун, Мусалав вачIун вуго Дагъистаналде ва тIолабго гIумру гьес кьун буго магIарулазда гьоркьоб лъай-гIелму тIобитIизабиялъе. Гьес нахъе тараб бечедаб гIелмуяб ирсалда гьоркьоб руго ГIарабалдаги Авар мацIалдаги хъварал шигIруял асарал. Гьев ккола МагIарулазул хъвавулаб адабияталъе кьучI лъурав тIоцевесев рагIул устар. Мусалав хун вуго, Макка-Мадинаялде унаго, Халабала-Алеппо шагьаралда. Гьениб буго гьесул хобги.

[хисизабизе] Вэблинкал

[1]